આ બેકગ્રાઉન્ડમાં મુંબઈમાં એક ફાઇવ સ્ટાર હોટેલમાં ત્રણ કલાક માટે ઉદ્ધવ ઠાકરે અને મમતા બેનરજીની બેઠક ચાલી. મમતાએ મુંબઈમાં અનેક લોકો સાથે બેઠકો કરી, પણ આ બેઠક સૌથી ચર્ચાસ્પદ બની. બંનેની વિચારધારા મળતી નથી, પણ બંનેમાં ભાજપનો વિરોધ સમાન છે. બંને ખતમ થઈ જાય તે માટે ભાજપ મહેનત કરી રહ્યું છે. વાજપેયી વડાપ્રધાન બન્યાં ત્યારે મમતા બેનરજી તેમના પ્રધાન હતાં. ડાબેરીઓ અને કોંગ્રેસ વચ્ચે ઇલુ ઇલુ ચાલતું હતું એટલે મમતાએ રાજ્યમાં પણ ભાજપનો સાથે લીધો હતો. પણ આગળ જતાં ભાજપનો સાથે મમતાએ છોડવો પડ્યો, કેમ કે તેમના માટે મુસ્લિમ મતો અગત્યના હતાં.